“要灰心、杳杳冥冥。”诗句出处:《行香子四首》;是元朝诗人刘志渊的作品。
大道无形。强立其名。判五气融摄生成。贯通六合,总括群灵。本无情,亦无臭,又无声。人悟勤行。造化无生。要灰心、杳杳冥冥。不空不有,妙体纵横。这真常,腾今古,独惺惺。
道体平平。瞽者难行。觅边徼、执法功精。贪游异路,昧却前程。启诸人,高着眼,认无生。湛湛澄澄,酝酿惺惺。启天门、地户牢扃。阳升邃路,高越神京。过层楼,归空土,结丹成。
妙道勤求。乐以忘忧。要蜗名蝇利心休。六空罢对,一气专柔。火无亏,水无缺,契添抽。百脉通流。四海周游。渐丹凝、清净光浮。虚无妙体,难碍难留。应无方,明物物,显头头。
妄认苦蕴。汩碍胸中。逐缘生、分别匆匆。好将万境,同摄心宫。泯迷踪,知诸相,体皆空。照见空宗。有用真空。显心法、动作明空。昆仑顶上,*弄虚空。这空空,无可触,遍含融。
以上刘志渊作品《行香子》共4首
《行香子四首》